**VŠEOBECNE ZÁVÄZNÉ NARIADENIE OBCE**

**6/2024**

**O PODMIENKACH URČOVANIA A VYBERANIA POPLATKU ZA KOMUNÁLNE ODPADY A DROBNÉ STAVEBNÉ ODPADY NA ÚZEMÍ OBCE MUŽLA**

Obec Mužla v súlade s ustanovením § 6 zákona SNR č. 369/1990 Zb. o obecnom zriadení v platnom znení, v súlade so zákonom SNR č. 582/2004 Z. z o miestnych daniach a miestnom poplatku za komunálne odpady a drobné stavebné odpady v znení neskorších predpisov

**v y d á v a**

Všeobecné záväzné nariadenie č. 6/2024 o podmienkach určovania a vyberania poplatku za komunálne odpady a drobné stavebné odpady na území obce Mužla

**§1**

**ZÁKLADNÉ USTANOVENIA**

1)Obec Mužla (ďalej len „obec“) týmto nariadením ustanovuje miestny poplatok za komunálne odpady, a drobné stavebné odpady (ďalej len „poplatok“), sadzu a určenie poplatku, oznamovaciu povinnosť, vyrubenie poplatku a jeho splatnosť, určenie pomôcok, podmienky vrátenia, zníženia odpustenia poplatku alebo jeho pomernej časti. Poplatok sa platí za komunálne odpady a drobné stavebné odpady, ktoré vznikajú na území obce, okrem elektro odpadov, použitých batérií a akumulátorov pochádzajúcich od fyzických osôb a biologicky rozložiteľného kuchynského a reštauračného odpadu.

**§ 2**

**POPLATNÍK**

1)fyzická osoba (občan), ktorá zastupuje domácnosť a ktorá má v obci trvalý pobyt alebo prechodný pobyt alebo ktorá je na území obce oprávnená užívať alebo užíva byt, nebytový priestor, pozemnú stavbu alebo jej časť, alebo objekt, ktorý nie je stavbou, alebo záhradu, vinicu, ovocný sad, trvalý trávny porast na iný účel ako na podnikanie, pozemok v zastavanom území obce okrem lesného pozemku a pozemku, ktorý je evidovaný v katastri nehnuteľností ako vodná plocha (ďalej len nehnuteľnosť),

2) podnikateľ, ktorý je oprávnený užívať alebo užíva nehnuteľnosť nachádzajúcu sa na území obce na účel podnikania

3)právnická osoba, ktorá je oprávnená užívať alebo užíva nehnuteľnosť nachádzajúcu sa na území obce na iný účel ako na podnikanie

**§3**

**VZNIK A ZÁNIK POPLATKOVEJ POVINNOSTI**

1).Poplatková povinnosť vzniká dňom, ktorým nastane skutočnosť uvedená v §2 tohto nariadenia a zaniká dňom, ktorým táto skutočnosť zanikne.

2) Ak vznikne poplatková povinnosť v priebehu zdaňovacieho obdobia, obec vyrubí pomernú časť poplatku rozhodnutím, začínajúc dňom vzniku poplatkovej povinnosti až do konca príslušného zdaňovacieho obdobia.

**§3**

**OZNAMOVCIA POVINNOSŤ**

1) Poplatník je povinný v priebehu zdaňovacieho obdobia oznámiť obci vznik poplatkovej povinnosti do 30 dni odo dňa vzniku poplatkovej povinnosti a

a) uviesť meno, priezvisko, titul, rodné číslo, adresu trvalého pobytu, adresu prechodného pobytu, v prípade určeného zástupcu aj identifikačné údaje za ostatných členov domácnosti, a ak je poplatníkom právnická osoba, názov a obchodné meno, sídlo alebo miesto podnikania a identifikačné údaje

b) uviesť údaje rozhodujúce na určenie poplatku

2) Zmeny skutočností rozhodujúcich na vyrubenie poplatku a zánik poplatkovej povinnosti v priebehu zdaňovacieho obdobia je poplatník povinný oznámiť obci do 30 dní odo dňa, kedy zmeny nastali.

**§4**

**MNOŽSTVOVÝ ZBER KOMUNÁLNEHO ZMESOVÉHO ODPADU**

1) Na území obce je zavedený množstvový zber zmesového komunálneho odpadu.

2) Používané zberné nádoby na množstvový zber sú 120l.

3) Frekvencia vývozu zberných nádob je určená v obci 1 krát za dva týždne.

4) Zber vriec s komunálnym odpadom je zakázaný.

**§5**

**SADZBA POPLATKU**

1)Obec stanovuje pri množstvovom zbere komunálnych odpadov pri 120l objeme nádoby sadzbu poplatku 5 €/vývoz (ďalej „kredit“)

2) Určenie poplatku pri množstvovom zbere:

(poplatok = sadzba poplatku x počet osôb v domácnosti x počet vývozov x počet nádob)

|  |  |  |  |
| --- | --- | --- | --- |
| Sadzba poplatku | Počet osôb v domácnosti | Minimálny počet vývozov za rok | **Poplatok v EUR****(axbxc) (kredit)** |
|  5 |  1-2 |  8 |  40,00  |
|  5 |  3-4 |  12 |  60,00 |
|  5 |  5-  |  15 |   75,00 |

**§ 6**

**URČENIE A VYRUBENIE POPLATKU**

1)Pri určení poplatku pri množstvovom zbere komunálnych odpadov vychádza správca poplatku z údajov evidencie ohlasovne, ktoré sú mu známe v čase určenia poplatku.

2) Poplatníkovi vydá obec Rozhodnutie o určení poplatku.

**§ 7**

**SPLATNOSŤ POPLATKU**

1)Splatnosť poplatku pre poplatníka pri množstovom zbere komunálnych odpadov je určená nasledovne:

a)majiteľ alebo nájomník je povinný predplatiť minimálny počet kreditov uvedených v § 5 ods. 2 tohto predpisu za jednu 120 l odpadovú nádobu, ktorá bude vybavená s bezkontaktným RFID čipom.

b) Zakúpenie ďalších kreditov je možné kedykoľvek v priebehu kalendárneho roka v stránkových dňoch na obecnom úrade.

c) Zálohu je potrebné splatiť naraz:

 - v hotovosti v pokladni kancelárie prvého kontaktu,

 - bezhotovostným prevodom alebo hotovostným vkladom na účet obce oprávnenej na zber drobného stavebného odpadu

- elektronickým kódom uvedeným na rozhodnutí.

**§ 8**

**ZNÍŽENIE ALEB ODPUSTENIE POPLATKU**

1)Obec zníži poplatok podľa §6 tohto nariadenia:

o 25% obyvateľovi obce – poplatníkovi podľa §2 tohto nariadenia, ktorou je fyzická osoba staršia ako 70 rokov osamelo žijúca (zo základnej sadzby 40,00 Eur – 25 % zníženie poplatku, osemkrát vývoz 120l odpadovej nádoby)

**§ 9**

**PODMIENKY NA VRÁTENIE POPLATKU**

**Fyzická osoba - občan**

Podmienky na vrátenie poplatku alebo jeho pomernej časti

1) Správca dane rozhodnutím vráti poplatok alebo jeho pomernú časť poplatníkovi na základe žiadosti o vrátenie poplatku, ak mu zanikla povinnosť platiť poplatok v priebehu zdaňovacieho obdobia a preukáže splnenie podmienok na vrátenie poplatku alebo jeho pomernej časti.

Podmienky na vrátenie poplatku alebo jeho pomernej časti:

a) Skončenie trvalého pobytu alebo prechodného pobytu v obci Mužla,

b) Zánik práva užívať nehnuteľnosť na území obce najmä kúpnou zmluvou, dohodou o skončení nájmu, odstúpením alebo výpoveďou nájomnej zmluvy.

2) Povinnosťou poplatníka pre vrátenie poplatku je splnenie oznamovacej povinnosti podľa § 80 ods. 2 zákona č. 582/2004 Z. z.

3) Správca dane vráti poplatok alebo jeho pomernú časť cez pokladňu obecného úradu, alebo bankovým prevodom na oznámené číslo účtu poplatníka.

**§ 10**

**HOSPODÁRENIE S INÝMI DRUHMI ODPADOV**

1) Obec ustanovuje sadzbu poplatku za prechodné uloženie drobného stavebného odpadu bez obsahu nebezpečného odpadu nasledovne:

* Osobné auto, alebo osobné auto s prívesom s nosnosťou do 500 kg, malotraktorová vlečka

s nosnosťou do 500 kg 10 Euro/vyprázdnenie

* Malý kontajner s nosnosťou do 2000 kg, malotraktorová vlečka alebo príves s nosnosťou

do 2000 kg 20 Euro/ vyprázdnenie

* Veľkokapacitný kontajner (s nosnosťou viac ako 2000 kg), traktorová vlečka (s nosnosťou viac ako 2000 kg),

nákladné auto (s nosnosťou viac ako 2000 kg)

 50 Euro/ vyprázdnenie

2) Obec ustanovuje sadzbu poplatku za odvoz odpadu v 1 kontajneri IVECO na území obce Mužla vo výške 20 eur/kontajner pre nízky typ kontajnera resp. 30 euro/kontajner pre zvýšený typ kontajnera.

3) Obec ustanovuje sadzbu poplatku za odvoz odpadu v 1 kontajneri IVECO mimo územia obce Mužla v jednotkovej sadzbe 3 eurá/km.

4) Obec ustanovuje sadzbu poplatku 30 euro na osobu na kalendárny rok za týždenný odvoz

240 l kuka nádob so zeleným odpadom.

**§11**

**HOSPODÁRENIE SO SEPAROVANÝMI ODPADMI**

Správu separovaných odpadov vykonáva Technické služby Štúrovo s dvomi spôsobmi:

- s vozom určeného druhu separovaného odpadu v priesvitných sáčkoch zbieraných hromadne od vstupných brán do dvoru domácnosti,

- z veľkokapacitných farebných kontajnerov umiestnených na zberných ostrovoch.

Táto služba je pre obyvateľov obce, domácností a podnikateľov bezplatná.

**§ 12**

**SPRÁVA POPLATKU**

Správu poplatku vykonáva obec. Správou poplatku nie je možné poveriť iné právnické alebo fyzické osoby.

**§ 13**

**ZÁVEREČNÉ USTANOVENIE**

Obecné zastupiteľstvo v Mužle sa na tomto Všeobecne záväznom nariadení o poplatku číslo 6/2024 uznieslo dňa, uznesením č.

Dňom účinnosti tohto všeobecne záväzného nariadenia sa rušia všetky predošlé VZN o miestnom poplatku za komunálny odpad a drobné stavebné odpady.

**§ 14**

**Účinnosť**

Všeobecne záväzné nariadenie č. 6/2024 nadobúda účinnosť dňa 01. marca 2025.

Ing. Iván Farkas

 starosta obce

V Mužle, dňa: 25.11.2024

Vyvesené: 27.11.2024

Zvesené: . 11.12.2024

Schválené uznesením: 19/11122024

Účinnosť od: 01.03.2025